ผมโชคดีได้รางวัล voucher ที่พักพร้อมอาหารเช้าของโรงแรมนี้จากเพจเลิฟอันดามันครับเลยได้มีโอกาสมาเข้าพักที่นี่ บรรยากาศโรงแรมที่นี่ดีมากๆ พนักงานยินดีเต็มใจให้บริการ แขกที่เข้าพักส่วนใหญ่จะเป็นชาวต่างชาติครับ ช่วงที่ผมเข้าพักเป็นช่วง low season ทางโรงแรมเลยอัพเกรดห้องพักให้ด้วยครับ เจ๋งสุดๆไปเบย 555 

ห้องอาหารริมหาดของที่นี่ชื่อ Sassi's และเป็นห้องอาหารหลักของโรงแรมนี้ด้วยครับ ด้วยความที่ผมไปนั้นเป็นช่วง low season จึงทำให้ไม่มีบริการอาหารแบบบุฟเฟ่ต์เหมือนกับรีวิวที่สมาชิกอีกท่านนึงได้มารีวิวเอาไว้ แต่ว่าจะมีรูปแบบการบริการอาหารแตกต่างกันไปในแต่ละวัน ซึ่งแต่ละวันนั้นไม่ซ้ำกันเลยครับ วันที่ผมเข้าไปใช้บริการจะเป็น theme ของ seafood market ครับ ลักษณะของ theme นี้นั้นจะเป็นอาหารทะเลสดๆ หลากหลายชนิดและหลากหลายขนาดให้เราเลือกเพื่อที่จะนำไปปรุงอาหารตามแบบที่เราชอบครับ แต่ว่าวันนั้นที่ผมเดินลงไปที่ห้องอาหารนั้นค่อนข้างค่ำแล้วครับ อาหารสดเลยมีเหลือไม่ค่อยเยอะเท่าไหร่ ผมเลยจำเป็นต้องสั่งแบบ à la carte ครับ แต่อาหารแบบ à la carte ก็อร่อย และได้เยอะมากๆ และทุกจานนั้นแสดงถึงความใส่ใจของเชฟมากครับ

อาหารที่ผมสั่งนั้นคือพิซซ่ามาการิต้าครับ พอมาถึงก็แอบตกใจเล็กน้อย เพราะที่นี่ใส่ใบเบซิลและมะเขือเทศราชินีมาด้วย จากหน้าปกติจะต้องโล่งๆมีแต่ชีสและวางแค่ใบเบซิลมาเท่านั้น อันนี้ถือว่าเป็นการเพิ่มมูลค่าของพิซซ่าได้ดี แถมได้สุขภาพอีกด้วย และอีกจานนึงคือพาสต้าซอสซีฟู้ด ที่นี่สมารถเลือกเส้นได้ว่าชอบชนิดใด ส่วนตัวผมนั้นชอบเส้นสปาเก็ตตี้ครับ ส่วนซอสซีฟู้ดที่นี่เข้มข้นมากๆ แถมใส่อาหารทะเลแบบไม่ยั้งเลยด้วย ทั้งหอยแมลงภู่นิวซีแลนด์ ปลาหมึก กุ้งที่มีมาให้นั้นสดและตัวใหญ่มากๆเลยครับ ส่วนเรื่องราคานั้นก็เหมือนกับอาหารโรงแรมทั้วๆไปครับ และราคาอาหารที่อยู่ในเมนูนั้นจะเป็นราคารวม vat และ service charge เรียบร้อยแล้วครับ 

ข้อเสียของที่นี่คือ ยุงเยอะครับ แต่ว่าพนักงานมีสเปรย์ตะไคร้หอมไว้บริการ และอีกอย่างคือถ้ารับประทานด้านนอก จะค่อนข้างมืดเลยทีเดียวเพราะแสงสว่างจากโคมไฟเพดานนั้นส่องลงมาไม่ถึง ภาพที่ผมลงไว้จึงค่อนข้างมืดๆครับ